নিকি গালরাণী
নিকি গালরাণী একজন অভিনেত্রী, মডেল এবং ফ্যাশন ডিজাইনার, যিনি মূলত তামিল এবং মালয়ালম চলচ্চিত্রে অভিনয় করেন। তার সাথে তিনি কিছু কন্নড় এবং তেলুগু ভাষার চলচ্চিত্রেও কাজ করেছেন। তার প্রথম বড় ব্যবসায়ীক সাফল্য আসে মালয়ালম ভাষার চলচ্চিত্র "১৯৮৩ (চলচ্চিত্র)" (২০১৪) এ অভিনয় করে। এরপর তার "ভেল্লিমুঙ্গা" (২০১৪) এবং তামিল ভাষার ভৌতিক চলচ্চিত্র "ডারলিং" (২০১৫), দুটি চলচ্চিত্রই বড় ব্যবসায়ীক সাফল্য পায়। এরপর মিডিয়া গালরাণীকে তামিল সিনেমার "ডার্লিং" নামে অবহিত করতে থাকে। তিনি প্রধান অভিনেত্রী হিসেবে দক্ষিণী চলচ্চিত্রে তার কর্মজীবন গড়ে তুলেন এবং তিনি কিছু পুরস্কারও অর্জন করেন। "কোচি টাইম" তাদের "২৫ মোস্ট ডিসাইরেবল উইমেন ২০১৫" এর তালিকায় গালরাণীকে ৫ম স্থানে জায়গা দিয়েছিলেন। ২০১৬ সালে "ম্যাকএফে" ইন্টেল সিকিউরিটি গালরাণীকে তামিল সিনেমায় সবথেকে বেশি খোজা অভিনেত্রী হিসেবে গণ্য করেন। তার কিছু ব্যবসাসফল চলচ্চিত্র হলো ১৯৮৩ (চলচ্চিত্র) (২০১৪), ভেলিমুঙ্গা (২০১৪), ডারলিং (২০১৫) এবং ভেলেনিউ ভান্দুট্টা ভেলাইকারণ (২০১৬)। তার চলচ্চিত্রের সাফল্য তাকে দক্ষিণী চলচ্চিত্র শক্ত অবস্থান গড়তে সাহায্য।করেছে। আইবি টাইমস গালরাণীকে মালায়ালম চলচ্চিত্রের সবথেকে সফল অভিনেত্রী হিসেবে উল্লেখ করে।